Document ID: /roh_data/filtered/fineweb-2-filterrobots_roh.jsonl.gz/66666

La radunanza communala da Giuvaulta han approvà il preventiv per l'auter onn. Quel quinta cun in surpli da 12'840 francs. Quai tar expensas da passa 1,5 milliuns francs, communitgescha la vischnanca. La radunanza communala da Giuvaulta ha plinavant decis davart suandants puncts:
- En il futur vul la vischnanca collavurar cun la vischnanca Tumleastga en chaussas da scola. In contract correspundent è vegnì approvà.
- Er approvà èn plirs credits da bajegiar tranter auter in per 60milli francs per sanar la via communala sid.
- La radunanza communala ha ultra da quai decis ch'il pe da taglia resta tar 80% da la taglia chantunala simpla.